મોરબીના શકત શનાળા ગામના જાગૃત નાગરિક મનસુખભાઈ સુવારીયાએ જીલ્લા કલેકટરને કરેલી લેખિત રજૂઆતમાં જણાવ્યું છે કે સરકાર તરફથી લોકોને અવારનવાર આધારકાર્ડ લીંક બાબતે હેરાનગતિ કરવામાં આવી રહી છે જેમાં રેશનકાર્ડ, મોબાઈલ નંબર, ચૂંટણીકાર્ડ અને બેંક એકાઉન્ટ તેમજ પાન કાર્ડ સાથે આધારકાર્ડ લીંક કરવાની પ્રોસેસ કરવી પડે છે ત્યારે સરકાર આ તમામ પ્રક્રિયા એકીસાથે કરે જેથી નાગરિકોને હાલાકી ના ભોગવવી પડે તે ઉપરાંત નવા નવા કાયદા બનાવી સરકાર હેરાન ના કરે કારણકે નાગરિક પોતાના પરિવારનું ગુજરાન ચલાવવા કામધંધો કરે કે સરકારી ડોક્યુમેન્ટ પુરા કરે ચાલુ વર્ષે દેશમાં મંદીનો માહોલ છે ત્યારે ટ્રાફિકના નવા નિયમો પણ અમલી બનાવવા ના જોઈએ કારણકે એક કુટુંબને આશરે ૮૦૦૦ થી ૧૦,૦૦૦ જેટલો વાહન પાછળ ખર્ચ કરવો પડ્યો છે.